আমি নিশ্চিত আপনিও এ ধরনের বহু ঘটনার সাথেই পরিচিত। এছাড়া পাশাপাশি আছে আত্মহননের ঘটনা। আমার বইয়ে আমাদের স্কুলে ছোটবেলায় একটা ছেলে পড়তো আমাদের সাথে সে রকম একজন ছেলের কথা লিখেছি। পরে ক্যাডেট কলেজে চলে যায়। তার ঘনিষ্ট বন্ধুদের কাছ থেকে শুনতাম ছেলেটি নাকি সমকামী মনোভাবাপন্ন। এর কিছুদিন পরেই মাসুদের আত্মহত্যার খবর পাই। আমি ছেলেবেলায় যে এলাকাতে বড় হয়েছি, সেখানে একটি ছেলে ছিলো, আমার চেয়ে দু চার বছরের বড়। ছেলেটিকে এলাকায় ‘একটু মেয়েলী’ বলে খোঁটা দেয়া হতো। ছেলেটি ছেলেদের চেয়ে মেয়েদের সাথে থাকতে এবং তাদের সাথে খেলাধূলা করতেই স্বাচ্ছন্দ্যবোধ করতো। আমি যখন ক্লাস এইটে পড়ি ছেলেটি গলায় দড়ি দিয়ে আত্মহত্যা করে। আমরা চক্ষু মুদে থেকে এগুলো ঘটনাকে অস্বীকার করার চেষ্টা করি না কেন, এগুলো কিন্তু ঘটছেই। আপনি বা অন্যান্যরা না হয় অনেক বেশি প্রয়োজনীয় নয় অন্য অনেক ব্যাপার নিয়ে লিখুন, কিন্তু এই মর্মা্ন্তিক ঘটনাগুলো যেন লোকচক্ষুর অন্তরালে কেবল ঢাকাই পড়ে না থাকে, সেজন্যই আমার এবারকার ছোট প্রচেষ্টা (এর বাইরেও সাম্রাজ্যবাদ বিরোধিতা করে, ইরাকে মার্কিন আগ্রাসনের প্রতিবাদ করে কিংবা কানসাটের কৃষকবিদ্রোহ ফোকাস করে বহু লেখাই আমি আগে লিখেছি, সার্চ করলেই তা পাবেন)।